|  |  |
| --- | --- |
| Opis: Opis: GRBDOPIS | OBČINA IZOLA – COMUNE DI ISOLAOBČINSKI SVET – CONSIGLIO COMUNALE**Svet za preventivo in vzgojo v cestnem prometu** **Consiglio per la prevenzione e l'educazione nel traffico stradale**Sončno nabrežje 8 – Riva del Sole 86310 Izola – IsolaTel: +386 5 66 00 100E-mail: posta.oizola@izola.siInternet: www.izola.si |

Številka: 370-1/2019

Datum: 14. 1. 2021

**Program dela in finančni načrt SPV Občine Izola za leto 2021**

Svet za preventivo in vzgojo v cestnem prometu Občine Izola mora v skladu s sprejetim poslovnikom določiti program dela, ki se ga sprejema praviloma za dobo enega leta. SPV Izola lahko sprejme program dela (usmeritve) tudi za daljše obdobje, če je to potrebno za izvršitev posamezne naloge. Programske usmeritve izhajajo iz programskih usmeritev Občinskega sveta Občine Izola ter aktualnih prometno - varnostnih razmer na območju lokalne skupnosti in širše. Programske usmeritve SPV Izola morajo upoštevati tudi prioritetne naloge, ki izvirajo iz programa dela državnega organa, ustanovljenega na področju preventive in vzgoje v cestnem prometu (Javna agencija Republike Slovenije za varnost prometa).

SPV Izola sprejme program dela po tem, ko je sprejel pobude, predloge in mnenja organov, zavodov in drugih pravnih oseb, katerih predstavniki so člani SPV Izola. SPV Izola sprejme program dela najkasneje do 31. januarja za tekoče leto. Program dela vsebuje tudi finančni načrt. Program dela in finančni načrt se pošljeta direktorju občinske uprave in občinskemu svetu v potrditev.

V Programu dela so predvidene štiri večje preventivne akcije, ki se navezujejo tudi na nacionalne akcije, organizirane s strani Agencije za varnost prometa, in sicer Bodi preViden, Varno na kolo, Evropski teden mobilnosti in Začetek šolskega leta, znotraj katerih se bodo izvedle še druge aktivnosti (lutkovna predstava za predšolske otroke, delavnica za devetošolce, Upokojenci za večjo varnost otrok na prehodih za pešce). V okviru nacionalne preventivne akcije »Alkohol ubija« bo organizirana preventivna delavnica za dijake Srednje šole Izola. V oktobru je predvidena delavnica za srednješolce o varni vožnji. Vrtec L'aquilone sodeluje tudi v preventivni akciji Pasavček, ki navaja otroke in starše k doslednemu pripenjanju varnostnega pasu pri vožnji. OŠ Dante Alighieri in vrtec L'Aquilone, OŠ Vojke Šmuc s podružnico v Kortah in Vrtec Mavrica sodelujejo tudi v vseslovenskem projektu za spodbujanje trajnostne mobilnosti Gremo peš!, ki se izvaja pod okriljem Ministrstva za infrastrukturo.

**Program dela SPV za leto 2021**

| **Mesec** | **Aktivnosti in preventivne akcije** | **Finančna sredstva** | **Seje SPV\*** |
| --- | --- | --- | --- |
| JAN | Pregled realizacije sklepov Tehnične komisije in SPV |  | 7. seja SPV |
| FEB | Digitalizacija načrta šolskih poti za šolo v Kortah. |  |  |
| MAR | kolesarski izpiti (5. razredi OŠ) | izposoja kolesarskega poligona na IC Koper (brezplačna) | 8. seja SPV |
| APR | kolesarski izpiti (5. razredi OŠ)tekmovanje Kaj veš o prometu (osnovne šole) | nagrade za zmagovalce tekmovanja (medalje in priznanja se lahko brezplačno naroča preko AVP) |  |
| MAJ | kolesarski izpiti (5. razredi OŠ)tekmovanje Kaj veš o prometupreventivna akcija **Varno na kolo** (OIR in PP Izola) – navezava na nacionalno akcijo Kolesarji (17. – 30. maj 2021) | nakup kolesarskih čelad in ostalega materiala za akcijo Varno na kolo (cca. 1200 EUR) | 9. seja SPV |
| JUN/JUL |  |  |  |
| AVG | aktivnosti pred začetkom novega šolskega leta |  | 10. seja SPV |
| SEP | **Evropski teden mobilnosti (ETM)*** lutkovna predstava na temo varnosti v prometu/trajnostne mobilnosti
* delavnica »Še vedno vozim – vendar ne hodim« (9. r. OŠ)

**Začetek novega šolskega leta**upokojenci na prehodih za pešce za varnost otrok | Dve do tri lutkovne predstave v izvedbi gledališko-lutkovne skupine Mavrični svet, ki deluje v okviru Vrtca Mavrica (413,60 EUR). Lokacija: telovadnica Vrtca Mavrica. Delavnica »Še vedno vozim – vendar ne hodim« (366 EUR z DDV). Lokacija: jedilnica OŠ Livade.Nakup preventivnih gradiv za stojnico SPV na ETM in nagrad za sodelovanje (zvončki, kresničke, svinčniki, pokrivala za nahrbtnike ipd.; cca. 1000 EUR) in drugega propagandnega materiala (cca. 300 EUR).  |  |
| OKT | Terenska akcija deljenja kresničk v okviru nacionalne akcije **Bodi preViden**.Pisanje pisem babicam/dedkom (akcija **Bodi preViden).**SŠ delavnica/predavanje + nagrada (tečaj varne vožnje) | Gradivo (kresničke, odsevni trakovi) zagotovi AVP, če sodelujemo v terenski akciji.407 EUR | 11. seja SPV |
| NOV | Nacionalna akcija »Alkohol ubija«:delavnica »Še vedno vozim – vendar ne hodim - z Drunk busters očali« (SŠ) | 427 EUR z DDV |  |
| DEC |  |  | 12. seja SPV |

OŠ – osnovna šola, SŠ – srednja šola, OIR – občinski inšpektorat in redarstvo, PP – policijska postaja, AVP – Agencija Republike Slovenije za varnost prometa

\* Seje Tehnične komisije SPV se sklicuje po potrebi.

**Finančni načrt SPV za leto 2021**

Za delo SPV je v letu 2021 predvideno 4.500 EUR, in sicer 3.000 EUR na postavki 1502 (*Predstavitev SPVCP in Policije*) in 1.500 EUR na postavki 8029 (*SPVCP – Promocija in osveščanje*). Sredstva se bodo porabila za posamezne akcije po programu dela. Morebitna pridobljena sponzorska sredstva bi se porabila med letom za izvedbo preventivnih akcij. Pregled porabe je razviden iz spodnjih preglednic.

|  |  |  |  |  |  |
| --- | --- | --- | --- | --- | --- |
| **Postavka** | **Aktivnost** | **EUR z DDV** | **Količina** | **Strošek (EUR)** | **Mesec** |
| 1502 | Bodi preViden – nakup kresničk in odsevnih trakov | 500,00 | 1x | 500,00 | april |
| 1502 | Nakup kolesarskih čelad in ostalega materiala za akcijo Varno na kolo | 1.200,00 | 1x | 1.200,00 | april |
| 1502 | Preventivna gradiva za predstavitev SPV in Evropski teden mobilnosti | 1.000,00 | 1x | 1.000,00 | avgust |
| 1502 | Nakup drugega propagandnega materiala | 300,00 | 1x | 300,00 | avgust |
|  | **Sredstva na postavki (3.000 EUR)** |  |  | **3.000,00** |  |
|  |
| **Postavka** | **Aktivnost** | **EUR z DDV** | **Količina** | **Strošek (EUR)** | **Mesec** |
| 8029 | Kritje materialnih stroškov gledališko-lutkovni skupini Mavrični svet, ki deluje v Vrtcu Mavrica, za izvedbo predstave v času Evropskega tedna mobilnosti | 413,60 | 2 do 3 predstave | 413,60 | september |
| 8029 | Strošek vzdrževanja baze podatkov digitaliziranih šolskih poti (MUGO d.o.o.) | 146,40 | 1x | 146,40 | / |
| 8029 | SŠ delavnica/predavanje in nagrada (tečaj varne vožnje) | 407,00 | 1x | 407,00 | oktober |
| 8029 | Delavnica »Še vedno vozim - vendar ne hodim« (devetošolci) | 366,00 | 1x | 366,00 | september |
| 8029 | Delavnica »Še vedno vozim - vendar ne hodim z Drunk busters očali« (srednja šola) | 427,00 | 1x | 427,00 | november |
|  | **Sredstva na postavki (1.500 EUR)** |  |  | **1.500,00** |  |

Predsednica SPV

Aleksandra Ćirković